PSL บวก 3.31% รับอานิสงส์ BDI พุ่งทำ New High ฟากโบรกฯ ปรับเพิ่มประมาณการกำไรปีนี้
PSL บวก 3.31% รับอานิสงส์ BDI พุ่งทำ New High ฟากโบรกฯ ปรับเพิ่มประมาณการกำไรปีนี้ ล่าสุด ณ เวลา 10.42 น. ราคาอยู่ที่ 12.50 บาท บวก 0.40 บาท หรือ 3.31% สูงสุดที่ 12.70 บาท ต่ำสุดที่ 12.40 บาท มูลค่าซื้อขายที่ 29.80 ล้านบาท 
25 ก.ย. 2560

ผู้สื่อข่าวรายงานว่า ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ณ เวลา 10.42 น. ราคาอยู่ที่ 12.50 บาท บวก 0.40 บาท หรือ 3.31% สูงสุดที่ 12.70 บาท ต่ำสุดที่ 12.40 บาท มูลค่าซื้อขายที่ 29.80 ล้านบาท

ด้านบล.ไอร่า ระบุในบทวิเคราะห์ฯ แนะนำหุ้น PSL โดยคาดในระยะสั้นได้รับปัจจัยบวกจาก BDI (Badi Dry Index) ล่าสุดอยู่ที่ 1,502 จุด ทำระดับสูงสุดใหม่นับจาก พ.ค.57 ขณะที่คาดภาพรวมอุตสาหกรรมเรือเทกองในระยะยาวมีแนวโน้มฟื้นตัว คาด BDI จะดีขึ้นได้ในช่วง H2/60 ภายใต้การปลดระวางเรือมีแนวโน้มเร่งตัวในระยะกลาง หลังข้อตกลงการจัดการน้ำถ่วงเรือเริ่มใช้ ก.ย.คาด Supply กองเรือในปีนี้เพิ่มอัตราต่ำราว 1-2%
ขณะที่ปี 61 คาด Supply อาจจะคงที่หรือลดลงเล็กน้อย โดยภาวะ Oversupply ดีขึ้นเป็นลำดับ ล่าสุด Order-book เรือใหม่อยู่ที่ราว 8% ของกองเรือปัจจุบัน ซึ่งต่ำสุดในรอบ 15 ปี ขณะที่กลุ่มเรือหลักของ PSL คือ Supramax มี Order Book ต่ำเพียง 2.0%
ส่วนผลการดำเนินงานเข้าใกล้จุดคุ้มมากขึ้นไตรมาส 2/60 ผลการดำเนินงานปกติดีกว่าคาด โดยขาดทุนลดลงราวครึ่งหนึ่งจากไตรมาสก่อน เหลือ 33 ล้านบาท จากการควบคุมต้นทุนที่ยังทำได้ดี ขณะที่ Performance เรือ Supramax ของ PSL ทำได้ดีขึ้น พร้อมปรับประมาณการปี 60 คาดขาดทุน 183 ล้านบาท ดีขึ้นจากเดิมคาดขาดทุนเกือบ 600 ล้านบาท และคาดกลับมากำไรสุทธิในปี 61 พร้อมประเมินราคาเป้าหมายปี 61 ที่ 13.50 บาท